లఖ్నవ్, జనవరి 23: యాదవ్, రీటాల మధ్య మెగా యుద్ధానికి తెర లేచింది. సమాజ్వాదీ పార్టీ అధినేత ములాయం సింగ్ యాదవ్ రెండో కోడలు అపర్ణా యాదవ్ లఖ్నవ్ కంటోన్మెంట్ నియోజకవర్గం నుంచి సోమవారం నామినేషన్ దాఖలు చేశారు. ములాయం రెండో కుమారుడు ప్రతీక్ భార్య అపర్ణ ఇటీవల బీజేపీలో చేరిన రీటా బహుగుణతో తలపడనున్నారు. మాజీ సీఎం హెచ్ఎన్ బహుగుణా జోషి కుమార్తె రీటా బహుగుణ 2012లో కాంగ్రెస్ తరఫున 20 వేల మెజారిటీతో గెలిచారు. కాగా, ఎస్పీ 31 మంది అభ్యర్థులతో సోమవారం విడుదల చేసిన నాలుగో జాబితాలో శివపాల్ మద్దతుదారులు, సిట్టింగ్ ఎమ్మెల్లో చాలా మందికి టికెట్ దక్కలేదు. గాజీపూర్ సిట్టింగ్ ఎమ్మెల్యే, మంత్రి విజయ్ మిశ్రా స్థానంలో రాజేశ్ కుష్వాహాకు టికెట్ లభించింది. దీంతో విజయ్ రెబెల్గా బరిలోకి దిగనున్నారు. ఆజమ్గఢ్లోనూ సిట్టింగ్ ఎమ్మెల్యే, మంత్రి వసీం అహ్మద్ స్థానంలో నఫీజ్ అహ్మద్కు టికెట్ ఇచ్చారు. కాంగ్రె్సతో పొత్తుకు ముందే 324 మంది అభ్యర్థులను అఖిలేశ్ ప్రకటించారు. తాజాగా కాంగ్రె్సకు 105 సీట్లు కేటాయించినందున కాంగ్రె్సకు కేటాయించిన ఆ స్థానాల్లో నామినేషన్లు ఉపసంహరించుకోవాలని ఎస్పీ అభ్యర్థులను అఖిలేశ్ కోరారు. కాగా, కాంగ్రెస్ యువరాజు రాహుల్ గాంధీ ఎంపీగా ఉన్న అమేథీ అసెంబ్లీ స్థానంలో ఆసక్తికర పోరుకు తెరలేచింది. కాంగ్రెస్ ఎంపీ సంజయ్ సింగ్ భార్య, మాజీ ఎమ్మెల్యే అమితా సింగ్ బరిలోకి దిగారు. అయితే, సంజయ్ నుంచి విడాకులు తీసుకున్న మొదటి భార్య గరిమా సింగ్ను బీజేపీ అక్కడి నుంచి బరిలోకి దించుతోంది. దీంతో సంజయ్ కుటుంబానికి పెట్టని కోటగా ఉన్న అమేథీలో ఎవరిది పైచేయి అవుతుందా? అనే ఆసక్తి నెలకొంది. మరోవైపు.. ఉత్తరప్రదేశ్లో మూడో విడత నామినేషన్ల పర్వం మంగళవారం ప్రారంభం కానుంది. 12 జిల్లాల్లోని 69 నియోజకవర్గాల్లో మూడో విడత ఎన్నికలు ఫిబ్రవరి 19న జరుగుతాయి. నామినేషన్లకు తుది గడువు ఈనెల 31. కాగా, ఎస్పీతో పొత్తు కుదుర్చుకోలేకపోయిన రాషీ్ట్రయ లోక్దళ్ (ఆర్ఎల్డీ) పార్టీ నాలుగో జాబితాను సోమవారం ఢిల్లీలో విడుదల చేసింది. బీజేపీతో పొత్తు కుదుర్చుకున్న సుహేల్దేవ్ భారతీయ సమాజ్ పార్టీ (ఎస్బీఎ్సపీ) 8 సీట్లలో పోటీ చేస్తానని ప్రకటించింది. పార్టీ అధినేత ఓం ప్రకాశ్ రాజ్భర్ మావూ సదర్ నియోజకవర్గం నుంచి పోటీ చేస్తానన్నారు. మరోవైపు 5 రాషా్ట్రల అసెంబ్లీ ఎన్నికల నేపథ్యంలో సోషల్ మీడియాపై ఎన్నికల సంఘం నిఘా పెట్టింది. అభ్యర్థులు ఫేస్బుక్, ట్విటర్, వాట్సాప్ వంటి సోషల్ మీడియాలో ప్రచారం నిర్వహించేందుకు అనుమతి తీసుకోవాలని ఎన్నికల పరిశీలక అధికారి రవీంద్ర కుమార్ ఆదేశించారు. ఎన్నికల నేపథ్యంలో యూపీలో 9 మందిని అరెస్టు చేసిన పోలీసులు 26 పిస్టళ్లను, డ్రగ్స్, మద్యం, ద్విచక్ర వాహనాలు స్వాధీనం చేసుకున్నారు.
lakhnav, janavari 23: yadav, reetaala madhya mega yuddhaaniki tera lechindi. samajwadi party adhinetha mulayam sing yadav rendo kodalu aparna yadav lakhnav contonment niyojakavargam nunchi somavaram namination daakhalu chesaru. mulayam rendo kumarudu pratik bharya aparna iteevala beejeepeelo cherina reata bahugunatho talapadanunnaru. maji cm hachn bahuguna joshi kumarte reata bahuguna 2012loo congress tarafuna 20 vela mejaaritiitoe gelichaaru. kaga, espy 31 mandi abhyardhulatho somavaram vidudala chesina naalugo jaabitaalo shivapal maddatudaarulu, sitting emmello chala mandiki ticket dakkaledu. gajipur sitting emmelye, mantri vijay mishra sthaanamlo rajesh kushwaahaaku ticket labhinchindi. deentho vijay rebelga bariloki diganunnaru. aajamgadloonuu sitting emmelye, mantri vaseem ahmad sthaanamlo nafeej ahmadku ticket icharu. congrestho pottuku munde 324 mandi abhyardhulanu akhilesh prakatinchaaru. taajaagaa congresku 105 seetlu ketayinchinanduna congresku ketayinchina aa sthaanaallo naminationlu upasamharinchukovaalani espy abhyardhulanu akhilesh koraru. kaga, congress yuvaraju rahul gaandhi empeegaa unna amathy assembley sthaanamlo aasaktikara poruku teralechindi. congress empy sanjay sing bharya, maji emmelye amita sing bariloki digaaru. ayithe, sanjay nunchi vidaakulu teesukunna modati bharya garima singnu bgfa akkadi nunchi bariloki dinchutondi. deentho sanjay kutumbaaniki pettani kotaga unna ametheelo evaridi paicheyi avutundaa? ane aasakti nelakondi. marovaipu.. uttarapradeshlo moodo vidata naminationla parvam mangalavaaram praarambham kaanundi. 12 jillaalloni 69 niyojakavargaallo moodo vidata ennikalu fibravari 19na jarugutaayi. naamineshanlaku tudi gaduvu eenela 31. kaga, espeetho pottu kudurchukolekapoyina rasheetraya lokdal (arldy) party naalugo jaabitaanu somavaram dhilleelo vidudala chesindi. beejeepeetho pottu kudurchukunna suhaldev bhaarateeya samaj party (sbsc) 8 seetlalo poty chestaanani prakatinchindi. party adhinetha om prakash rajbhar maavuu sadar niyojakavargam nunchi poty chestaanannaaru. marovaipu 5 rashtrala assembley ennikala nepathyamlo soshal mediapai ennikala sangham nigha pettindi. abhyardhulu fasebook, twiter, watsap vanti soshal medialo prachaaram nirvahinchenduku anumati teesukovaalani ennikala pariseelaka adhikari ravindra kumar aadesinchaaru. ennikala nepathyamlo upilo 9 mandini arestu chesina poliisulu 26 pistallanu, drugs, madyam, dwichakra vaahanaalu swaadheenam chesukunnaru.